**Зо́лва** — возера ў Браслаўскім раёне Віцебскай вобласці Беларусі ў басейне ракі Дружнянка (злучана ручаём з возерам), за 13 км на поўдзень ад горада Браслаў, за 1,5 км на поўнач ад вёскі Замошша. Знаходзіцца на тэрыторыі Нацыянальнага парка «Браслаўскія азёры».

Назва
-----

Назва балцкага паходжання, назоўная спадчына мовы селаў. Адпачатная балцкая формы назвы — *\*Zalva*.

Мова ўсходніх балтаў селаў, як і заходніх балтаў яцвягаў і прусаў, ведала пераход *ž* > *z* (таксама і *š* > *s*, што адбілася ў азёрных назвах Асвея, Вісяты). На Панёманні таго ж утварэння, што і Золва, яцвяжская назва ракі Зэльва (> Зэльвянка), ад яцвяжскага \**Zelvō*.

Літоўскія адпаведнікі — водныя назвы *Želva*, *Želvis*, *Zelva*, *Zelvė* (дзве апошнія ўзніклі пад яцвяжскім моўным уплывам. Звязана з літоўскім *žalvas* «зеленаваты», далей да *žalias* «зялёны».

Пераход *ž* > *z* таксама ў назвах паўночналітоўскай ракі *Vazaja*, паўночнасмаленскай волжскай ракі Вазуза (супольны корань *Vaz-* < *Važ-*). У балцкай гідраніміі Павочча мена *Sež- : Sez-* у назвах Сежа і Сезельда, Сезема.

Гідраграфія
-----------

Плошча возера складае 0,31 км². Найбольшая глыбіня 7 м. Даўжыня 1,67 км. Найбольшая шырыня 0,29 км. Даўжыня берагавой лініі 3,8 км. Аб’ём вады 1,09 млн м³. Плошча вадазбору 15,3 км².   
Катлавіна возера лагчыннага тыпу, выцягнутая ў напрамку з паўночнага захаду на паўднёвы ўсход. Схілы катлавіны вышынёй 2—5 м, на поўдні не выражаны, парослыя лесам і хмызняком. Берагі пад хмызняком, на поўначы сплавінныя. Мелкаводдзе вузкае, пясчанае, глыбей — сапрапелі. Злучана ручаём з возерам Шылава. Надводная расліннасць утварае паласу шырынёй 10—85 м да глыбіні 2,7 м (чарот, аер, трыснёг, гарлачыкі, эладэя канадская).

У возеры водзяцца акунь, шчупак, лінь, плотка, краснапёрка і іншыя рыбы.

Заўвагі
-------

1. ↑  Ліст карты N-35-19. выданне 1984 г. Стан мясцовасці на 1982 г. (руск.)
2. ↑  K. Būga. Rinktiniai raštai. T. 3. Vilnius, 1961. C. 549.
3. ↑  Kazimieras Būga. Rinktiniai raštai. T. 3. Vilnius, 1961. C. 134.
4. ↑  *A. Vanagas.* Lietuvių hidronimų etimologinis žodynas. — Vilnius, 1980. — С. 394, 399.
5. ↑  Kazimieras Būga. Aistiškosios kilmės Gudijos vietovardžiai // Tautos ir žodis. — 1923. — Т. 1. — С. 43.
6. ↑  *Топоров В. Н.* Балтийский элемент в гидронимии Поочья III // Балто-славянские исследования 1988—1996. Москва, 1997. С. 301.
7. ↑  Г. П. Смолицкая. Гидронимия бассейна Оки. Москва, 1976. С. 46, 238.

Літаратура
----------

* *Мыслівец І. А.* Золва // Энцыклапедыя прыроды Беларусі. У 5-і т. Т. 2. Гатня — Катынь / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1983. — С. 373. — 522 с. — 10 000 экз.
* Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — 415 с. — 10 000 экз. — ISBN 5-85700-133-1.
* Республика Беларусь. Атлас охотника и рыболова: Витебская область / Редактор Г. Г. Науменко. — Мн.: РУП «Белкартография», 2010. — С. 9, 17. — 72 с. — 10 000 экз. — ISBN 978-985-508-136-5. (руск.)
* Республика Беларусь. Витебская область. Браславский район: карта. Браслав: план. Видзы: план / Ред. Н. М. Шевель. — Мн.: Белкартография, 2013. — 3 000 экз. (руск.)

Спасылкі
--------

* Общая характеристика озёр Витебской области // Справочник «Водные объекты Республики Беларусь» (руск.)
* Морфометрические параметры озёр Витебской области // Справочник «Водные объекты Республики Беларусь» (руск.)